Rémi Brague

Rémi Brague (født 8. september 1947 i Paris) er en fransk filosofihistoriker som spesialiserer seg i arabisk, jødisk og kristen tenkning fra middelalderen. Han er professor emeritus i arabisk og religiøs filosofi ved Sorbonne, og emeritus fra Romano Guardinis stilling i filosofi og ved Ludwig-Maximilian Universität i München. Han er medlem av l’Academie française.

Han ble kjent med sitt verk Europe, la voie romaine, og sine essays om den kristne religion. Hans nåværende forskningsarbeide behandler idéhistorie over et større tidsspenn, og sammenlikner jødedom, kristendom og islam.

Biografi 
Rémi Brague mistet sin far da han var ett år gammel.

Han forsvarte sin doktoravhandling i 1976 under ledelse av Pierre Aubenque. Som professor emeritus fra Pantéon-Sorbonne ved universitetet i Paris, der han leder forskningssenteret «Tradisjonen innen klassisk tenkning», underviser Rémi Brague også i kristendommens historie i Europa ved Ludwig-Maximilian-Universität, Munich i Tyskland, der han opptar Romano Guardini-stillingen. Han har også vært John Findlay Visiting Professor ved Universitetet i Boston i Amerika.

I 2009 ble Rémi Brague tildelt medlemskap i l’Acdémie catholique de France i lag med Pierre Manent, Philippe Capelle, Thierry Escaich og Nathalie Naber.

Rémi Brague taler fransk, tysk, engelsk og spansk, og hans kompetansefelt omfatter gammelgresk, latin, middelalderarabisk og oldtidshebraisk.

I april 2011 debatterte han filosofen og religionsantropologen Malek Chebel under en konferanse ved SciencePo, Paris av le Centre Saint Guillaume, om kristendommens og islams historie for dialog.

Arbeide 
Bragues forskningsfelt omfatter middelalderens jødiske og arabiske filosofi, samt gresk filosofi. Hans tese i hans tredje år på universitetet handlet om Platons Menon (publisert under tittelen Le Restant). Hans doktoravhandling er en studie av begrepet «verden» hos Aristoteles (Aristote et la question du monde). Det er etter dette at hans forskning har sentrert rundt den arabiske, jødiske og latinske middelalderen. Han har utgitt skrifter om Sankt Bernard, Razi og Maimonides. Rémi Brague er også en kommentator av Heidegger, og foreleser om Leo Strauss.

Verket Europe, la voie romaine, som i en reaksjon på Lisbon-traktaten forsøkte å gi en redegjørelse for hva det er Europa er i all sin europeisitet, er blitt oversatt til en rekke språk.

Hans nyere arbeide har utviklet seg til to parallelle triptikon av bind, hvor den ene trilogi først handler om forestillingen av begrepet «verden» (La sagesse du monde) fra antikken, gjennom middelalderen og opp til moderniteten.  La loi de Dieu undersøker i sin tur på hvilken måte tenkning historisk sett har fremstilt Guds pakt med menneskene. Det tredje bindet Le Règne de l’homme fra 2015 handler om måter mennesket historisk har søkt fristillelse fra naturen og Gud, og hvordan moderniteten nødvendigvis må strande på skjær, som den selv skaper underveis.

Den anden trilogi av langt kortere bøker hos forlaget Flammarion begynte med Les Ancres dans le Ciel, hvor Brague argumenterer for opprettholdelsen av begrepet om metafysikken i bestemt entall i stedet for oppdelingen og relativiseringen av metafysikkens begreper eller rent avskaffelsen av dem. Den neste i trilogien, Le Propre de l’homme : Sur une légitimité menacée (Det som hører mennesket til: Om en truet legitimitet) tar for seg utviklingen av nihilismen overfor menneskets verdighet gjennom europeisk filosofihistorie. Den siste, Modérément moderne (Moderat moderne) argumenterer så på bakgrunn av de to foregående bøkene for at moderniteten synes å være en parasittisk størrelse, og argumenterer for at det er en tett og dyp sammenheng mellom modernitetens avvisning av ontologiske størrelser som godt, skjønt og sant og at denne avvisningens fremste filosofer hverken kan eller ønsker å begrunne «hvorfor det skulle være godt at mennesker skulle eksistere». I totalt fravær av grunner til å mene eller tro at menneskenes væren er et gode, kan ikke moderniteten lengre rumme noen form for humanisme, og tar derfor snarere tilflukt i det Brague mynter en «anti-antihumanisme».

Priser 
 Reinachs pris av l'Association des Études Grecques, 1988
 Bronsemedalje fra CNRS, 1988
 Grammaticakis-Neumanns pris fra l'Académie des sciences morales et politiques, 1988
 Alexandre Papadopoulos pris fra l' Académie des sciences morales et politiques, 1999
 Lucien Duponts pris fra l’ Académie des sciences morales et politiques, 2005
 Grand prix de philosophie fra l'Académie française en 2009
 Ratzingers pris for god teologi, den 19. oktober 2012

Utmerkelser 
 Boursier de la fondation Alexander von Humboldt, Thomas Institut, Université de Cologne, année 1987–1988
 Élu à l'Académie des sciences morales et politiques le 7 décembre 2009 au fauteuil de Jean-Marie Zemb
 Chevalier de la Légion d'honneur dans la promotion du 1er janvier 2013
 Titulaire de la chaire Étienne Gilson en 2014

Hovedverker 
 Le restant. Supplément aux commentaires du Ménon de Platon, Vrin / Les Belles Lettres, Paris, 1978, 247 p. - 2e éd. inchangée, Vrin, 1999
 Du temps chez Platon et Aristote. Quatre Études, P.U.F., Paris, 1982, 181 p. - 2e éd. inchangée, 1995
 Aristote et la question du monde. Essai sur le contexte cosmologique et anthropologique de l'ontologie, P.U.F., Paris, 1988, 560 p.
 Europe, la voie romaine, Criterion, Paris, 1992, 189 p. - 2e éd. revue et augmentée, ib., 1993, 206 p. - 3e éd. revue et augmentée, Folio-essais, NRF, Paris, 1999, 260 p. ISBN 978-2070408771)
 'Eccentric Culture: A Theory of Western Civilization] Notre Dame: St. Augustine's P, 2009. ISBN 978-1587312151
 Европа, римский путь/ Пер. А. М. Руткевича. Москва: Аллегро-Пресс, 1995.
 Europa, droga rzymska, oversatt til polsk av Wiktor Dłuski, Teologia Polityczna, Warszawa, Wyd. Funadcja Św. Mikołaja, 2012.
 La Sagesse du monde : Histoire de l'expérience humaine de l'univers, Le Livre de Poche, coll. " Biblio Essais ", 2002 ISBN 978-2253943228)
The Wisdom of the World: The Human Experience of the Universe in Western Thought. Oversatt av� Theresa Fagan. Chicago: University of Chicago Press, 2004 ISBN 978-0-226-07077-3
 El passat per endavant [finnes ikke på fransk], oversatt til katalansk av J. Galí y Herrera, Barcelone, Barcelonesa d’edicions, 2001.
 Introduction au monde grec : études d'histoire de la philosophie, Éditions de la Transparence, 2005.
 La Loi de Dieu: Histoire philosophique d’une alliance, Folio, i serien «Folio essais», 2008 (ISBN 978-2070357901)
Law of God: The Philosophical History of an Idea. overs. Lydia G. Cochrane. Chicago: University of Chicago Press, 2008. ISBN 978-0-226-07079-7
 Au moyen du Moyen Âge : Philosophies médiévales en chrétienté, judaïsme et islam, Paris, Flammarion, serie «Champs essais», 2006 (gjenopptr. 2008), 433 s. (ISBN 2081217856).
Legend of the Middle Ages: Philosophical Explorations of Medieval Christianity, Judaism, and Islam, overs. Lydia G. Cochrane. Chicago: University of Chicago Press, 2009. ISBN 978-0-226-07080-3
 Du Dieu des chrétiens et d’un ou deux autres, Flammarion, 2008 (ISBN 2081213192).
On the God of the Christians (and On One or Two Others). Oversatt av Paul Seaton. Notre Dame: St. Augustine's Press, 2013. ISBN 978-1587313455
 Image vagabonde. Essai sur l'imaginaire baudelairien, Éditions de La Transparence, 2008
 Les Ancres dans le Ciel, Seuil, 2011
 Qui est le Dieu des chrétiens ? med Jean-Pierre Batut, Salvator, mars 2011 (ISBN 978-2706708077)
 Le Propre de l'homme : Sur une légitimité menacée, Flammarion, 2013, 257 s. (ISBN 978-2081298576)
The Legitimacy of the Human. Oversatt av Paul Seaton. Notre Dame: St. Augustine's P, 2017. ISBN 978-1587314605
 L’éducation à l’âge du « gender» , 2013, 144 s. (ISBN 9782706709814) med Michel Boyancé og Jean-Noël Dumont
 Modérément moderne, Flammarion, 2014, 383 s. (ISBN 978-2081331112)
 Le Règne de l’homme : Genèse et échec du projet moderne, Gallimard, i serien «L’Esprit de la cité», 2015. (ISBN 978-2-07-077588-0)
 Contro il cristianismo e l'umanismo. Il perdono dell’Occidente, E. Grimi (red.), Siena, Cantagalli, 2015.
 Où va l'histoire ? Entretiens avec Giulio Brotti, Salvator, mai 2016 (ISBN 978-2-7067-1363-7)
 Sur la religion, Flammarion, 17. januar 2017, 256 s., ISBN 978-2081416864.

Referanser

Eksterne lenker 
 
 Bragues akademiske side: https://mhn.academia.edu/RémiBrague med mange artikler på engelsk

Franske historikere